Illum fil-Qorti qed jinġabru l-provi dwar ix-xogħolijiet li saru għall-voti f'Għawdex. Mix-xhieda ippubblikata diġa jidher ċar, li l-każ seta jiżviluppa safejn wasal il-lum għal żewġ raġunijiet. L-ewwel : il-qraba tal-Ministru (f'dan il-każ ir-raġel) b'poter eżekuttiv. It-tieni: uffiċjal pubbliku ieħor b'awtorità li jiddeċiedi li beża' jieqaf għat-talbiet tal-qarib tal-Ministru: iffirmhom kollha sal-elezzjoni, meta rabba' l-kuraġġ u qal le. Dan kollu tistgħu tarawh ukoll fid-dawl tat- tneħħija tas-Segretarju Parlamentari Frank Psaila li ġie mġiegħel jirtira ta' sittin sena għax huwa u l-Ministru tiegħu Giovanna Debono ma kienux kompatibbli. Psaila kien ilmenta li ma setax jagħmel xogħol sewwa minħabba li kellu indħil politiku kontinwu. Il-konklużjonijiet: L-ebda Ministru m'għandu bżonn lill-qrabatu fil-Ministeru tiegħu. Dawn jew ikunu sors ta' abbuż inkella jkun hemm min jabbuża minnhom! L-uffiċjali pubbliċi imlaħħqin li kapaċi jagħmlu xogħolhom għandna, bħala pajjiż, nibżgħu għalihom. Il-ħatriet tas-Segretarji Permanenti fil-Ministeri m'għandhomx isiru fuq kriterji ta' lejaltà politika imma a bażi ta' kompetenza.